
Preambulum
Szerződő Felek rögzítik, hogy a Budapest Főváros XIV. Kerület Zugló Önkormányzat Képviselő-testülete a mindenkor hatályos költségvetési rendeletében, illetve annak módosításában bemutatott beruházások és felújítások (a továbbiakban: fejlesztések) megvalósítását elsősorban a kizárólagos tulajdonába tartozó gazdálkodó szervezet, a Zuglói Zrt. bevonásával kívánja megvalósítani. A közszolgáltatás keretében a fejlesztések megvalósításához, illetve azok lebonyolításához a gazdasági társaság részben rendelkezik a szükséges szakértelemmel, részben pedig képes és alkalmas a megfelelő szakértelem és tapasztalat bevonására. 
A Szerződő Felek rögzítik, hogy alkalmazzák és értelmezik az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet előírásait az éves költségvetésben szerepeltetett fejlesztések lebonyolítói feladataira. Ugyancsak rögzítik, hogy az államháztartásról szóló törvény végrehajtásáról szóló 368/2011. (XII. 31.) Korm. rendeletben meghatározott lebonyolító szerv feladatainak alkalmazása során figyelembe veszik a fejlesztések megvalósítására rendelkezésre bocsátott költségvetési forrásokra vonatkozó költségvetési szabályrendszert és az azokban foglalt körültekintő és takarékos költségvetési gazdálkodásra vonatkozó előírásokat. A Felek a jelen Keretszerződésben szabályozzák az alvállalkozók bevonásának részletszabályait. 
Felek rögzítik, hogy a Megbízó a jelen Megvalósítási Keretszerződés tárgyát képező Feladat fedezetét a Megbízott rendelkezésére bocsátja, ezért a Megbízott – mint a fedezet felett rendelkezési joggal bíró szervezet - a lefolytatandó közbeszerzési eljárásban önálló ajánlatkérőnek minősül. A Megbízott kijelenti, hogy a Kbt. 6. § (1) bekezdés c) pontja szerinti ajánlatkérő, és ezt a Közbeszerzési Hatóságnál bejelentette, amely hatóság ezt ajánlatkérői nyilvántartásba vette, így a közfeladat ellátása tekintetében a Kbt. 9. § (1) bekezdés h) pontjában foglalt feltételek a jelen szerződés tekintetében teljesülnek.
Szerződő Felek megállapítják, hogy a jelen Megvalósítási Keretszerződéssel, a Megbízó költségvetésében tervezett beruházásokhoz és felújításokhoz kötődő engedélyokiratokkal/tervezési célokmányokkal, továbbá az okiratokban feltüntetett munkákra megkötött Eseti Megállapodásokkal támogatják a beruházások, felújítások megvalósítását. A Szerződő Felek között szabályozott folyamat célja a mindenkor hatályos költségvetésben elfogadott beruházási, felújítási feladatok részletesebb körülírása az engedélyokiratokban/tervezési célokmányokban, ezt követően pedig a beruházási, felújítási, tervezési feladatok magas szakmai színvonalon történő megvalósítása. A Felek közötti együttműködési és elszámolási rendszerben fokozott figyelem irányul a közpénzek felhasználásának átláthatóságára, a költséghatékony feladatellátásra, a forrást rendelkezésre bocsátó Önkormányzat teljes körű ellenőrzési jogának feltétel nélküli biztosítására. Az engedélyokiratokban/tervezési célokmányokban jóváhagyott beruházások és felújítások a Megbízó vagyonát növelik.
A Szerződő Felek kijelentik, hogy a Megbízott – figyelemmel a helyi önkormányzatokról szóló törvényben és az Alapító Okiratban foglalt közszolgáltatásra és közfeladat-ellátásra – továbbá tekintettel és a közbeszerzésekről szóló 2011. évi CVIII. törvény (továbbiakban: Kbt.) 9. § (1) bekezdés h.) pontjában foglaltakra, a jelen Megvalósítási Keretszerződésre a Kbt. rendelkezéseit nem kell alkalmazni. 
A fejlesztések eredményeként megvalósuló eszközök (elkészülő felújítások, tárgyi eszközök, tervdokumentációk, immateriális javak, pl.) a Megbízó, Budapest Főváros XIV. Kerület Zugló Önkormányzat tulajdonába kerülnek aktiválásra.
A fejlesztések megvalósítására felhasznált társasági saját teljesítményeket a Megbízó a tényleges bekerülési érték legfeljebb 1%-nak megfelelő Lebonyolítói díj megtérítésével ismeri el oly módon, hogy a feladat megvalósítására fordított közvetlen önköltség részletező kimutatását kéri az alátámasztáshoz. A lebonyolítói díjról a Megbízott a minden negyedévet követő hónap 20. napjáig benyújtott elszámolása alapján számlát állít ki a Megbízónak 15 napos fizetési határidővel. Felek megállapodnak abban, hogy az éves tényadatokkal az évközi elszámolásokat ellenőrzik és az esetleges elszámolási különbözeteket pénzforgalmilag rendezik. 

Fogalmak értelmező rendelkezések:

Beruházás: az eszköz beszerzése, fizikai megvalósítása, vagy saját vállalkozásban történő előállítása, a beszerzett eszköz üzembe helyezése, és a rendeltetésszerű használatba vétel érdekében az üzembe helyezésig végzett tevékenység (szállítás, vámkezelés, közvetítés, pénzügyi tevékenység, garanciális biztosítékok kezelése). Ebbe tartozik a fizikai megvalósítás érdekében alvállalkozók bevonásával előállított teljesítmény, továbbá mindaz a tevékenység, amely az eszköz megvalósításához hozzá kapcsolódik, ideértve a tervezést, az előkészítést, a lebonyolítást, a meglévő tárgyi eszköz bővítését, rendeltetésének megváltoztatását, átalakítását, élettartamának, teljesítőképességének közvetlen növelését eredményező tevékenységet is. A beruházás fogalma alatt értendő a közbeszerzésekről szóló 2015. évi CXLIII. törvényben alkalmazott építési beruházás fogalom is, és a számvitelről szóló 2000. évi C. törvényben alkalmazott beruházás fogalom is, továbbá a közös közbeszerzési szószedetben (CPV kódok) alkalmazott beruházásokhoz kapcsolódó tevékenységek. Így tehát a jelen Keretszerződésben a beruházás fogalma tágabb értelemben a számviteli és a közbeszerzési szabályozásokban alkalmazottak szerint, együttesen értelmezett.
Felújítás: Az elhasználódott tárgyi eszköz eredeti állaga (kapacitása, pontossága, teherviselő képessége) helyreállítását szolgáló, időszakonként visszatérő olyan tevékenység, amely mindenképpen azzal jár, hogy az adott eszköz élettartama megnövekszik, eredeti műszaki állapota, teljesítőképessége megközelítően, vagy teljesen visszaáll, az előállított termékek minősége, vagy az adott eszköz használata jelentősen javul. A helyreállított funkció következményeként a felújítás pótlólagos ráfordításaiból jövőbeni gazdasági előnyök származnak. Felújításnak tekintett a korszerűsítés is, ha a korszerű technika alkalmazása a tárgyi eszköz egyes részeinek az eredetitől eltérő megoldásával, vagy kicserélésével a tárgyi eszköz üzembiztonságát, teljesítőképességét, használhatóságát vagy gazdaságosságát növeli. A tárgyi eszközt akkor kell felújítani, amikor a folyamatosan elvégzett karbantartás mellett a tárgyi eszköz oly mértékben elhasználódott (szerkezeti elemei elöregedtek), hogy az elhasználódás a rendeltetésszerű használatot veszélyezteti. Nem tekinthető felújításnak az esetlegesen évek során elmaradt és felhalmozódott karbantartás egyidőben való elvégzése, függetlenül a felmerült költségek nagyságrendjétől.
Fejlesztés: a számvitelről szóló 2000. évi C. törvény 3. § (4) bekezdés 7. 8. pontja szerinti beruházás és felújítás együttesen.
GKM rendelet: a helyi közutak kezelésének szakmai szabályairól szóló 5/2004. (I. 28.) GKM rendelet.
Közútkezelési rendelet: a Fővárosi helyi közutak kezelésének és üzemeltetésének szakmai szabályairól, továbbá az útépítések a közterületet érintő közmű-, vasút-, és egyéb építések és az útburkolat felbontások szabályozásáról szóló 34/2008. (VII. 15.) Főv. Kgy. rendelet.
Közútkezelési feladatokhoz kapcsolódó közszolgáltatási tevékenység: a Zuglói Városgazdálkodási Közszolgáltató Zártkörűen Működő Részvénytársaság mindenkor érvényes közszolgáltatási szerződésben alkalmazott definíció.
Fenntartási tevékenység: A helyi közutak kezelésének szakmai szabályairól szóló 5/2004. (I. 28.) GKM rendeletben és a Közútkezelési Rendeletben meghatározott közút-fenntartási tevékenység, amelynek ellátását a jelen Megvalósítási Keretszerződés, az engedélyokiratok/tervezési célokmányok  és az Eseti Megállapodások alapján, a Budapest, XIV. Kerület Zugló Önkormányzata, mint Megrendelő a közszolgáltatás keretében megrendel. Az Önkormányzat a fenntartási tevékenységgel összefüggő egyes felújítási feladatok finanszírozását az Európai Unió Működéséről szóló szerződés (EUMSZ) 106. cikke (2) bekezdésének az általános gazdasági érdekű szolgáltatások működtetésével megbízott vállalkozásoknak közszolgáltatással járó ellentételezés formájában megítélt állami támogatásokra történő alkalmazásáról szóló 2012/21/EU Bizottsági Határozat betartásával állapítja meg. 
Ellenőrzési és vizsgálati feladatok: A GKM rendelet és egyéb jogszabályok alapján végzett olyan ellenőrzések, amelyek elvégzésébe a Megbízó bevonja a Megbízottat.
Előirányzott Feladat megvalósítási keret: A Megbízó mindenkori éves költségvetésében jóváhagyott eredeti/módosított költségvetési keret forintban kifejezett összege és az erre alapozott engedélyokiratban/tervezési célokmányban rögzített főbb műszaki-gazdasági, illetve szakhatósági jellemzők együttese.
Előirányzott közszolgáltatási kompenzációs igény: A Megbízott által az Üzleti Tervében meghatározott, tárgyévre vonatkozó Közszolgáltatási Tevékenység ellátásának kötelezettsége kapcsán felmerülő költségei és ráfordításai kapcsán számított összeg, amelyet a Megbízó az éves költségvetési rendeletében, továbbá a Közszolgáltatási Szerződésében hagy jóvá.
Üzleti Terv: A Megbízott éves üzleti terve, amelyet a Megbízó elfogadott, és amelyben a mindenkori üzleti évre tervezetten a jelen Megvalósítási Keretszerződésben rögzített feladatellátással, valamint a Közszolgáltatási Kompenzációval kapcsolatos működési forrásigényét jelöli meg a kettős feladatfinanszírozás elkerülésére figyelemmel elkülönítetten, 2021. január 1.-től, a 2020. éves tényleges működési költségadatokra figyelemmel, a Megbízott éves üzleti tevékenysége során elvégzendő feladatok és ráfordítások részletes kimutatása alapján.
Önköltség számítás: A Megbízott belső szabályzatában rögzített olyan kalkulációs sémák együttese, amelyek rögzítik a társaság által ellátott tevékenységekre, feladatokra lebontva az egyéni teljesítményeket, munkaerő-, munkaidő ráfordításokat, azok meghatározására alkalmazott módszereket, nyilvántartásokat, valamint a vállalati általános, közvetett költségek felosztásának számítási szabályait az egyes tevékenységekre, feladatokra felosztás módszerére vonatkozóan. Az Üzleti terv tartalmazza az önköltség számítás előkalkulációja alapján tervezett saját teljesítményeket. Az utókalkulációs séma alapján a tényleges ráfordítások utólagos kalkulációja pedig megalapozza a controlling adatszolgáltatásokat, a terv-tény eltéréselemzések módszereit és sémáját. Az önköltség számítás tényleges adatai alapján szükséges a társaság egyes tevékenységeire felhasznált ráfordítások elkülönítése a többes feladatfinanszírozás kizárása érdekében.  
Lebonyolítói díj: A Megbízott saját projektmenedzsment teljesítményének ellenértéke, forintban kifejezve, amely megfelel a Feladat tényleges bekerülési költsége (a Feladat teljes körű továbbszámlázott összértéke) legfeljebb 1%-ának, utókalkuláció és utólagos elszámolás alapján. Alátámasztásához szükséges adatszolgáltatás a Megbízott részéről a Feladat megvalósítására felhasznált tényleges közvetlen önköltségének kimutatása is. 
Ésszerű nyereség: a vonatkozó jogszabály alapján éves elszámolás szerint megfizetett összeg.
Teljesítési Jelentés: a Megbízó részéről alkalmazott teljesítési jelentés sablon, amely alkalmas a Megbízott által befogadott számlák, hatósági díjak és egyéb költségek továbbszámlázásához szükséges teljesítés elismertetésére és kifizetés Önkormányzat részéről a jelen Keretszerződés szerinti igazolására. Egy teljesítési jelentésben több számla, illetve pénzügyi teljesítési követelés is benyújtható, összefoglalható, a 3. sz. melléklet szerint. Amennyiben több tétel szerepel a teljesítési jelentésben, akkor az egyes tételekhez tartozó szerződésszám, számlaszám, alátámasztó dokumentumjegyzék egyértelműen azonosítható és kölcsönösen megfeleltethető módon szerepel a jelentésben.
Megvalósítási Keretszerződés: olyan, részben/egészben a Megbízó forrásaiból megvalósuló fejlesztési (beruházási-, felújítási) Feladatra, államháztartási körön kívüli gazdálkodó szervezettel kötött megállapodás, amelyben szereplő bármely fejlesztés eredménye a Megbízó vagyonát közvetlenül, illetve közvetetten növeli.
[bookmark: _Hlk37955850]Eseti Megállapodás: A Megbízó és a Megbízott által kötött, valamely fejlesztési Feladatnak a jóváhagyott engedélyokiratba/tervezési célokmányba foglalt műszaki tartalomnak megfelelő megvalósítására vonatkozó megállapodás. Az Eseti Megállapodásnak elválaszthatatlan része az engedélyokirat/tervezési célokmány és a Meghatalmazás. Az Eseti Megállapodást a mindenkor hatályos Megvalósítási Keretszerződés rendelkezései keretei között, annak megfelelően kell értelmezni és teljesíteni. Az Eseti Megállapodás megkötésére a Megbízó részéről a polgármester vagy az általa kijelölt alpolgármester jogosult.
Engedélyokirat/tervezési célokmány: A Budapest XIV. Kerület Zugló Önkormányzati költségvetésében meghatározott felhalmozási kiadások megvalósításához, a fejlesztési feladat indításához szükséges, külön rendeletben meghatározott beruházási, illetve felújítási engedélyokirat, valamint tervezési célokmány, amelyek a külön rendelet szerinti jóváhagyását követően az Eseti Megállapodás elválaszthatatlan, kötelező mellékletévé válnak.
Meghatalmazás: A Budapest XIV. Kerület Zugló Önkormányzata költségvetésében meghatározott felhalmozási kiadások megvalósításához szükséges előkészítési-tervezési, és/vagy fizikai megvalósítási feladatokhoz szükséges hatósági engedélyek beszerzése, továbbá a beruházás megvalósításának vállalkozásba adása érdekében a közigazgatási hatósági eljárás és szolgáltatás általános szabályairól szóló 2004. évi CXL. törvény 40. §-ban foglalt rendelkezések alapján a Megbízó, mint engedélyes nevében és képviseletében a Megbízottat eljárásra feljogosító okirat a 2. sz. melléklet szerint.
Feladat: A Megbízó mindenkori éves költségvetési rendeletében, valamint annak hatályos módosításában felsorolt beruházások, felújítások azon előkészítési, fizikai megvalósítási, üzembehelyezési feladatai, amelyre a Felek által a jelen Keretszerződés szerint kötött Eseti Megállapodás továbbá a külön rendelet szerint jóváhagyott engedélyokirat, illetve tervezési célokmányt áll rendelkezésre.

1. A Megvalósítási Keretszerződés tárgya
1.1. [bookmark: _Hlk37933637]Jelen Megvalósítási Keretszerződéssel Megbízó megbízza Megbízottat a mindenkor hatályos költségvetési rendeletében szereplő beruházási-, felújítási – ideértve az ezekhez szükséges tervezési feladatokat is – munkák ellátásával  (a továbbiakban együtt: Feladat), amelyek hatályos felsorolását és költségelőirányzatát a Megbízó mindenkor hatályos költségvetési rendeletében jóváhagyott táblázata tartalmazza, azzal, hogy Megbízó fenntartja magának a lehetőséget, hogy eseti döntéssel úgy határozzon, hogy egyes fejlesztéseket, terveztetéseket nem a Megbízott közreműködésével, vagy csak a Megbízott csökkentett közreműködésével lát el. Megbízott a megbízást elfogadja, és azt a jelen Megvalósítási Keretszerződés, valamint a Polgári Törvénykönyvről szóló 2013. évi V. törvény (a továbbiakban: Ptk.), a Közbeszerzésekről szóló törvény és egyéb vonatkozó jogszabályok és előírások rendelkezései alapján vállalja ellátni. 

1.2. Felek rögzítik, hogy Megbízó mindenkor hatályos költségvetésében, a vonatkozó polgármesteri döntésekben jóváhagyott keretösszegeknek, megfelelően, azok ismeretében alkalmazzák az engedélyokiratokban, illetve a tervezési célokmányokban, továbbá az eseti megállapodásokban az egyes fejlesztési, tervezési Feladatra rendelkezésre álló költség előirányzatokat. Felek ugyancsak rögzítik, hogy amennyiben a Feladat megvalósítása során többletköltségek keletkeznek, a Megbízott kezdeményezi a Megbízónál az előirányzott keretek átcsoportosítását.

1.3. Megbízott a Megbízó mindenkor hatályos költségvetési rendeletében rögzített és a Felek Eseti Megállapodásába foglalt fejlesztési Feladatok megkezdése előtt, a külön rendeletben meghatározott esetben az engedélyokirat tervezetét előkészíti, a külön rendeletben meghatározott esetben a tervezési célokmány tervezetét előkészítheti és azt mindkét esetben jóváhagyásra benyújtja Megbízóhoz. Az engedélyokirat-köteles Feladat megvalósítása a külön rendelet szerint jóváhagyott engedélyokirat, illetve tervezési célokmány alapján, az abban írtak szerint indítható, amennyiben a Feladatra vonatkozóan a jelen Megvalósítási Keretszerződés 1. sz. mellékletét képező minta megfelelő alkalmazásával a Felek Eseti Megállapodás kötöttek.

1.4. [bookmark: _Hlk37958823]Felek rögzítik, hogy a beruházások vállalkozásba adása során bekövetkező esetleges bekerülési érték-változásokat egyeztetik, valamint Megbízott a külön rendelet szerint szükséges engedélyokirat/tervezési célokmány módosítás tervezetét jóváhagyásra benyújtja Megbízóhoz.  

1.5. A Szerződő Felek megállapítják, hogy a megvalósítandó Feladat műszaki tartalmát a jelen Megvalósítási Keretszerződés alapján megkötött Eseti Megállapodás, valamint a külön rendelet szerint jóváhagyott engedélyokirat, illetve tervezési célokmány tartalmazza. 

1.6. Felek rögzítik, hogy egy Eseti Megállapodásban több Feladat, illetve több engedélyokirat/tervezési célokmány megvalósítása is szerepeltethető, összevonható. 

1.7. Felek kijelentik, hogy a vonatkozó jogszabályokban és a jelen Megvalósítási Keretszerződésben biztosított jogosultságok és kötelezettségek alapján rendelkeznek az Eseti Megállapodásban a megvalósításra kerülő Feladatról, az elvégzésének rendjéről, a megvalósítás egyéb, sajátos feltételeiről, különösen: a fejlesztési feladat helyéből, jellegéből adódó esetleges egyéb sajátos feltételek (pl. speciális környezetvédelmi/természetvédelmi kötöttségek, veszélyes anyagok alkalmazása, kezelése, speciális feladat esetén, stb.). 

1.8. A Megbízó az Eseti Megállapodás elválaszthatatlan részét képező Meghatalmazás aláírásával felhatalmazza a Megbízottat, hogy a szakhatósági engedélyezési eljárások során a Megbízó, mint engedélyes nevében és képviseletében eljárjon. A jelen Megvalósítási Keretszerződés 2. számú mellékletét képezi a Meghatalmazás mintája, amely az egyes Feladatokkal kapcsolatban megfelelően alkalmazandó.

1.9. A Megbízott a Megbízó megbízásából és annak javára gondoskodik a Feladat megvalósításhoz szükséges előkészítési (tervezési), kivitelezési, befejezési tevékenységek megvalósításáról és ennek során elvégzi különösen az alábbiakat:

· a külön rendeletben meghatározott esetben az előkészítési feladatokra a tervezési célokmányt előkészíti, a fizikai megvalósítási feladatokra az engedélyokiratot előkészíti és azokat jóváhagyásra benyújtja a Megbízóhoz,
· elkészítteti az engedélyezési és a kiviteli terveket, szükség esetén javíttatja és kiegészítteti azokat,
· gondoskodik a szükséges hatósági, szakhatósági engedélyek, jóváhagyások, hozzájárulások beszerzéséről,
· a Megbízó által a mindenkor hatályos költségvetési rendelet szerint rendelkezésre bocsátható fedezet terhére, a rendelkezési jog biztosítása mellett, önálló ajánlatkérői minőségében lefolytatja a megvalósításhoz szükséges megrendelésekre, beszerzésekre irányuló közbeszerzési eljárásokat,
· saját nevében megköti a megvalósításhoz szükséges szerződéseket azzal, hogy a megvalósult fejlesztés eredménye a Megbízó vagyonát növeli (a vagyonnövekmény a Megbízó tulajdonát képezi),
· ellátja a szükséges jogi teendőket, ideértve a közbeszerzési jogorvoslati és a megvalósítással összefüggő peres és peren kívüli képviselet is,
· folyamatos konzultációs kapcsolatot tart a Megbízóval és a Feladatban érintett létesítmények kezelőjével, üzemeltetőjével, 
· gondoskodik a tervezői művezetői, lebonyolítói, műszaki ellenőri feladatok elvégzéséről, ellátásáról,
· ellenőrzi és igazolja a Megbízó felé továbbszámlázásra kerülő számlákat, kiállítja azok teljesítésigazolását és összeállítja a teljesítési jelentést a jelen keretszerződés 3. sz. melléklete szerinti tartalommal,
· teljes körűen kezeli a garanciális, jótállási feladatokat, nyilvántartást vezet és a negyedéves elszámolásokban kimutatja a tényleges adatokat,
· gondoskodik a minőség-ellenőrzés és minőségbiztosítási feladatokat elvégéséről,
· rendszeres – és a Megbízó kérése esetén eseti – adatszolgáltatást teljesít a Megbízó részére. A rendszeres adatszolgáltatás keretében a Megbízó részére negyedévente megküldi a továbbászámlázást megalapozó teljesítési jelentéseket, az engedélyokiratok és a tervezési célokmányok előírt és szükséges módosításait, a saját projektmenedzsment teljesítmények önköltségszámításon alapuló közvetlen önköltség kimutatásait, továbbá a közszolgáltatási éves elszámolással összehangolt, a többes feladat-finaszírozást kizáró elszámolását a projektmenedzsment feladatokról. A negyedéves adatszolgáltatások határideje a negyedévet követő hónap 20.-a,
· az Önköltség kimutatásokat a Megbízó elfogadja 2020. évre manuális kimutatások alapján azzal, hogy a Megbízott 2021. évre kialakítja a számviteli rendszerében a közvetlen önköltség kimutatások informatikai rendszerből kinyerhető módszerét,
· elkészíti az üzembehelyezéshez szükséges okiratokat, 
· Megbízó kérésére döntés-előkészítő anyagokat készít és műszaki-szakmai támogatást nyújt a tulajdonosi döntések meghozatalához.

1.10. Megbízott minden ahhoz szükséges intézkedést köteles megtenni, azokat a rendelkezésre álló jogi-, műszaki-, pénzügyi- és szervezési eszközökkel biztosítani, a hatáskörét meghaladó ahhoz szükséges intézkedést kezdeményezni, hogy a Feladat jelen Megvalósítási Keretszerződés, az Eseti Megállapodás és az engedélyokirat/tervezési célokmány szerint megvalósuljon.

[bookmark: _GoBack]
2. Megbízott Feladattal összefüggő kiadásainak fizetési feltételei és díjazása

 
2.1. A Megbízottnál a Feladat megvalósítása során felmerülő kiadások teljesítéséhez szükséges fedezetet a Megbízó akként bocsátja rendelkezésre, hogy a Megbízott által befogadott, a Megbízott szakmai teljesítés igazolását követően ütemezett, esedékes számláknak (rész-számláknak) a Megbízó felé – a Megbízó által elismert, 3. sz. mellékletben bemutatott teljesítési jelentés szerint – történő továbbszámlázása alapján, az abban részletezett összeget – a Megbízó szakmai teljesítésigazolását követően – a Megbízott részére átutalja. 

2.2. A Feladat megvalósításával kapcsolatban egyéb felmerülő költségekre (eljárási díjak, illetékek) megfizetéséhez szükséges fedezetet a Megbízó akként bocsátja rendelkezésre, hogy az esedékességet 15 nappal megelőzően a Megbízott által benyújtott számla/díjbekérő alapján – a Megbízó által elfogadott szakmai teljesítési jelentést követően – utalja át a szükséges összeget. Ezen kiadásokról a Megbízotthoz beérkező számla, vagy egyéb fizetési kötelezettséget előíró bizonylat beérkezésétől számított 10 munkanapon belül a Megbízott elszámol, a banki átutalás illetve a kifizetés tényét alátámasztó bizonylattal, annak érdekében, hogy a Feladat lezárásakor, a bekerülés költség pontos meghatározásához az aktiválás érdekében, hogy a számviteli törvényben előírt bizonylatok teljes körűen a Megbízó rendelkezésére álljanak.

2.3. A Megbízott köteles az általa kiállított számla mellékleteként benyújtani a Megbízónak a számla kiállítását megalapozó, a Feladattal összefüggésben keletkezett kiadásainak összegét alátámasztó dokumentumokat, a kifizetés jogosságát, a számlatartalom valódiságát igazoló, általa kiadott szakmai teljesítés igazolást, a 3. sz. melléklet szerinti teljesítési jelentésben összefoglalva. Amennyiben a benyújtott dokumentumok nem támasztják alá a számla tartalmát, a Megbízó jogosult hiánypótlást kérni.

2.4. A Megbízott által továbbszámlázott/benyújtott számla ellenértékét, annak ellenőrzését követően, a dokumentumok beérkezését követő legfeljebb 15 napon belül utalja át a Megbízott által megjelölt bankszámlára, jelenleg a Budapest Banknál vezetett, 10102093-05220703-00000005 számú számlájára. Az esetleges hiánypótlás időtartama a fenti fizetési határidőt arányosan meghosszabbítja. Amennyiben Megbízott a jelen pontban írt célra más bankszámlát nyit, illetve tart fenn, úgy a változásról ésszerű határidőn belül értesíteni köteles a Megbízót.

2.5. A Megbízott a Feladat elvégzéséhez szükséges szerződések megkötésénél a fenti eljárásrendre figyelemmel a Kbt. szerinti halasztott, legalább 45 napos fizetési határidőt köteles kikötni a harmadik fél, illetve a szerződő partnerei felé. 

2.6. Amennyiben bármely okból nem köthető ki legalább 45 napos fizetési határidő, azt a Megbízott köteles írásban jelezni a Megbízónak, továbbá köteles olyan számlafizetési határidőben megállapodni, amely időszakban a Megbízónak az igénybenyújtástól számított legfeljebb 15 napos időtartam álljon rendelkezésére az ellenőrzésre, a kifizetésre, a 2.5. pontban jelzett bankszámlára érkezéshez.

2.7. [bookmark: _Hlk37927690][bookmark: _Hlk37927768][bookmark: _Hlk37928526]Felek rögzítik, hogy a Megbízott által elvégzett projektmenedzsment teljesítményének igazolására Megbízó részéről a Megbízó által mindenkor kijelölt személy, jelenleg Lehmann Balázs, a Zuglói Polgármesteri Hivatal Főmérnökség vezetője jogosult. A teljesítést igazoló személyt Megbízó megváltoztathatja, amiről a Megbízottat értesíteni köteles. 

2.8. Felek rögzítik, hogy a Megbízó részéről továbbszámlázott fejlesztési Feladatok műszaki teljesítéseit összegző teljesítési jelentést a Megbízó részéről a Megbízó által mindenkor kijelölt személy, jelenleg Léhmann Balázs, a Zuglói Polgármesteri Hivatal Főmérnökség vezetője felülvizsgálja, igazolja. A teljesítésigazolás elismerésére jogosult fenti személy helyett csak az általa vagy a Megbízó által erre írásban meghatalmazott személy jogosult teljesítésigazolás kiadására. A teljesítést igazoló személyt Megbízó megváltoztathatja, amiről a Megbízottat értesíteni köteles.

2.9. A Megbízóval szembeni bármilyen követelés átruházása, továbbszámlázása a jelen Keretszerződéstől elérő esetben, kizárólag előzetes egyeztetés után, a Megbízó előzetes írásos jóváhagyásával lehetséges. A Megbízott a teljesítési jelentés írásos jóváhagyása nélküli esetleges továbbszámlázással szerződésszegést követ el. A Megbízó azon alvállalkozói szerződések esetében, amelyek előlegfizetési igényt tartalmaznak, az előleg fedezetét a díjbekérő továbbszámlázásával utalja át a Megbízottnak. A Megbízott a negyedéves elszámolásban köteles bemutatni az előleg nyújtással kapcsolatos bizonylatokat.

2.10. A Megbízott által továbbszámlázott/benyújtott számlának a Megbízó hibájából eredő késedelmes megtérítése miatt keletkező, a vállalkozó által felszámított és a Megbízott felé érvényesíteni kívánt késedelmi kamatot a Megbízónak kell megtéríteni, a Megbízott írásbeli igénylése alapján olyan időben, hogy a Megbízott a késedelmi kamat megfizetési kötelezettségének határidőben tudjon eleget tenni.  

2.11. A Megbízottnak olyan időben kell beküldenie a fizetési felszólítási igényt, hogy a Megbízónak legalább 8 napja legyen a kifizetés ellenőrzésére és teljesítésére, ha a fizetési felszólítás fizetési határidőre vonatkozó előírása ezt lehetővé teszi.

2.12. A Megbízott hibájából eredő késedelmi kamat a Megbízottat terheli, ezzel kapcsolatban további finanszírozási igénnyel nem élhet.

2.13. A Megbízott kötelezettséget vállal a fizetési számlák kapcsán bekövetkező változások adatváltozásairól szóló, írásbeli bejelentés nyolc munkanapon belül történő teljesítéséről a Megbízó számára.

2.14. A Megbízott tudomásul veszi, hogy az általa történt teljesítéseket megelőzően a köztartozás-mentességének vizsgálatára a mindenkor hatályos szabályozás, jelenleg az adózás rendjéről szóló 2003. évi XCII. tv. (Art) 36/A §-a alapján jár el. 

2.15. A Szerződő Felek rögzítik, hogy a jelen Megvalósítási Keretszerződés tárgyát képező fejlesztési Feladatok lebonyolítása érdekében a Megbízott saját teljesítményének ellentételezését a Megbízó, mint tulajdonosi joggyakorló bocsátja rendelkezésre lebonyolítói díjként, úgy, hogy a Megbízott által ténylegesen megvalósított feladatok összes bekerülés értékének legfeljebb 1%-a lehet a Lebonyolítói díj fogalma szerint, forintban kifejezve. 


2.16. A Megbízott negyedévente elszámolást nyújt be a Megbízónak, minden lezárt negyedévet követő hónap 20.-ig. A Lebonyolítói díj meghatározásának alapja a Megbízott közvetlen önköltség Számítása a projektmenedzsmentre és a ténylegesen továbbszámlázott bekerülés költség kimutatásai. A ténylegesen a Feladatra az adott negyedévben teljesített és továbbszámlázott tényleges bekerülési költség legfeljebb 1%-a lehet, amely szolgáltatásért a Lebonyolítói díjat a Megbízó megtéríti a benyújtott negyedéves elszámolás alapján, a Megbízott által kiállított számla ellenében, a Megbízott számlán megjelölt 10102093-05220703-00000005 számú bankszámlájára. A Megbízott kimutatást készít a negyedéves elszámolásokban a projektmenedzsment saját teljesítmények közvetlen önköltségéről. 

2.17. Megbízott kijelenti, hogy az elszámolása alátámasztására olyan önköltség számítási szabályozást, módszert és technikai támogatást vezet be 2021. január 1.től, amely alkalmas az adott negyedévben ténylegesen teljesített közvetlen önköltség kimutatására, és alkalmas a ténylegesen teljesített és továbbszámlázott bekerülési költség legfeljebb 1%-át képező lebonyolítói díj meghatározására. A Megbízott vállalja, hogy a kimutatásai alapján egyértelműen alátámasztható az egyes tevékenységekre, feladatokra továbbszámlázott teljesítmények összértéke forintban, továbbá a munkavállalókra lebontott saját erőforrások mértéke, mennyisége és a felmerült költsége, ráfordítása hitelesen, valós időben és tartalomban megállapítható, továbbá amely egyértelműen alátámasztja a többes feladatfinanszírozás kizárását.

2.18. Felek rögzítik, hogy a Megbízott a Feladatok megvalósításával kapcsolatban végzett tevékenységét a Feladatok megvalósítása során keletkezett tényleges bekerülési érték legfeljebb 1%-át kitevő Lebonyolítói díj szolgáltatásra kiállított számla ellenében, és a vonatkozó jogszabály alapján számított ésszerű nyereség éves elszámolása és megfizetése ellenében látja el. A Feladatra fordított közvetlen működési költség nem haladhatja meg a Megbízott mindenkori, a Megbízó által jóváhagyott Önköltség Számítási Szabályzata szerint számított, munkavállalói teljesítményekre bontott, és a Feladat ellátásához ténylegesen felhasznált összeget.

2.19. A Megbízott Feladatra elszámolt éves tényleges Lebonyolítói díja, a projektmenedzsment saját teljesítmény éves számított közvetlen önköltsége az éves elszámolás során kerül összevetésre akként, hogy a Közszolgáltatási Szerződés tényleges éves összes működési támogatása és az eseti megállapodásokra számlázott tényleges éves összes Lebonyolítói díj együttes összege nem haladhatja meg Megbízott könyveiben ténylegesen kimutatott, önkormányzat által finanszírozott éves teljes működési kiadásainak összegét.

2.20. A Megbízott köteles a Feladat elvégzéséhez szükséges konkrét projektekre nevesíteni, és azokra fordított közvetlen saját teljesítményét munkavállalókra bontva nyilván tartani, figyelemmel arra a követelményre, hogy a Feladatra elszámolt Lebonyolítói díj számításának a Megbízott más közfeladat-ellátási és közszolgáltatási feladataitól el kell különülnie, elkerülve ugyanazon tevékenység többszöri megfizetését, vagy a kereszt-finanszírozást.


3. Kapcsolattartás
Megbízó kapcsolattartója:
név:		Léhmann Balázs	
beosztás:	a Zuglói Polgármesteri Hivatal Főmérnökség vezetője
e-mail:		lehmann.balazs@zuglo.hu       
Megbízott kapcsolattartója:
név:		Napholcz József	
beosztás:	Beruházási, Városüzemeltetési és Karbantartási Igazgató	
e-mail:		napholcz.jozsef@zugloizrt.hu 

Felek a saját kapcsolattartójuk személyét megváltoztathatják, amiről a másik felet kötelesek írásban értesíteni.

4. Felek jogai és kötelezettségei, a Feladatok teljesítése

4.1. Megbízó által a Megbízottnak átadásra tervezett feladatait a mindenkor hatályos költségvetési rendeletben jóváhagyott fejlesztések táblázata (illetve, a költségvetési rendeletmódosításnak megfelelően módosuló fejlesztések felsorolása) tartalmazza, amelyekből a ténylegesen elvégzendő Feladatokra a Megbízó és a Megbízott, a jelen Megvalósítási Keretszerződés alapján Eseti Megállapodást köt.

4.2. A jelen Megvalósítási Keretszerződésen alapuló, a Megbízó és a Megbízott közötti, az egyes fejlesztésekre, illetve azok csoportjára megfelelően alkalmazandó Eseti Megállapodás mintáját az 1. sz. melléklet tartalmazza. 

4.3. A Szerződő Felek egyezően úgy nyilatkoznak, hogy a Feladatot megalapozó, annak teljesítéséhez szükséges (szerzői jogi védelem alatt álló) terveknek minősülnek azok a tervek is, amelyek tulajdonjogát/felhasználási jogát (legyen az szabad, vagy korlátozott) a Megbízó korábban saját maga javára szerezte meg, a jelen Megvalósítási Keretszerződés megkötését megelőzően. 
Az 1999. évi LXXVI. tv. szerint a szerzői jogi védelemre, a nemzeti vagyonról szóló 2011. évi CXCVI. törvényre, a Budapest Főváros XIV. Kerület Zugló Önkormányzata által hozott, vonatkozó rendeletekre tekintettel, ezen előzményi tervek további felhasználásának jogát a Megbízó a Megbízottnak, mint a közútkezelői Feladatok (fejlesztés, felújítás, beruházás) tekintetében kizárólagos joggal rendelkező önkormányzati társaságnak a következő feltételekkel teremti meg:
(i) szabad felhasználási jog esetén minden további jogcselekmény nélkül a Megbízott rendelkezésére bocsátja, amely magába foglalja a tervek esetleges szükséges átterveztetésének jogát is, 
(ii) korlátozott felhasználási jog esetén a Megbízó vállalja megtenni a szükséges jogi lépéseket a terveket szolgáltató/azokra szerzői joggal rendelkező jogi és/vagy természetes személy irányába abból a célból, hogy a Megbízott felhasználási joga (átterveztetési joga) korlátlan legyen.
(iii) a Megbízott vállalja, hogy a jelen Megvalósítási Keretszerződéshez tartozó Eseti Megállapodások bármelyikének lezárásakor, a záró-elszámolás keretében a fentiek szerint keletkezett immateriális vagyont a Megbízónak átadja aktiválás céljából.

4.4.  Megbízó az átadott Feladatok megvalósításával kapcsolatos rendelkezésére álló dokumentációit, egyéb iratait, továbbá az átadott dokumentációhoz kapcsolódó minden információt a Megbízott részére átad.

4.5.  A Felek megállapodnak abban, hogy a jelen Megvalósítási Keretszerződésben és az ehhez tartozó Eseti Megállapodásokban foglalt Feladat megvalósításából eredő tevékenységeket a Megbízott nem adhatja tovább, azonban azok elvégzéséhez közreműködőt, illetve alvállalkozót igénybe vehet, amelynek teljesítésért úgy felel, mintha maga járt volna el.

4.6.  Megbízott kijelenti, hogy arra törekszik, hogy a jelen Megvalósítási Keretszerződés teljesítése során olyan munkavállalókat, alvállalkozókat és közreműködőket alkalmaz, akik a Feladatok lehető legmagasabb színvonalon történő teljesítéséhez szükséges szakképzettséggel, szakismeretekkel, illetve tapasztalatokkal rendelkeznek.

4.7. Megbízott az általa a teljesítésbe bevont alvállalkozókat megillető díjak alvállalkozók felé történő megfizetéséről a jelen Megvalósítási Keretszerződés 2. pontjában részletezett továbbszámlázással és fizetési feltételekkel köteles gondoskodni. A megvalósításba bevont alvállalkozók nem jogosultak semmilyen díj-, költségigénnyel vagy egyéb követeléssel a Megbízóval szemben fellépni. A Megbízott az alvállalkozók kiválasztásáért és teljesítésükért, a titoktartási kötelezettség velük történő betartatásáért egyebekben a Kbt. és a Ptk. szabályai szerint felel.

4.8. Megbízott szavatolja, hogy szolgáltatásai nyújtása során a mindenkor hatályos jogszabályoknak megfelelően jár el. Megbízott az általa okozott károkért a Ptk. szabályainak megfelelően felel. Megbízott nem felel az olyan bekövetkezett károkért, (többlet) költségekért vagy kiadásokért, amelyek bármilyen módon a Megbízó
magatartásából fakadnak.


5. Szerződésszegés

5.1.  Szerződésszegésnek minősül minden olyan magatartás, vagy mulasztás, amelynek során bármelyik Szerződő Fél jogszabály, illetve a jelen Megvalósítási Keretszerződés és/vagy az Eseti Megállapodás alapján őt terhelő bármely kötelezettségének teljesítését elmulasztja.

5.2.  Azonnali hatályú felmondási okok a Megbízó részéről különösen, de nem kizárólagosan: 

a. ha a Megbízott nem teljesíti a jelen Megvalósítási Keretszerződés alapján fennálló bármely kötelezettségét; 
b. a Megbízott ellen az illetékes bíróság jogerősen felszámolási eljárás lefolytatását rendeli el, vagy önmaga végelszámolását rendeli el; 
c. a Megbízott együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen Megvalósítási Keretszerződés fenntartását lehetetlenné teszi; 
d. a jelen Megvalósítási Keretszerződés időbeli hatálya alatt 3 (három) alkalommal kerül sor kötbér érvényesítésére a Megbízottal szemben; 
e. a Megbízott egyéb súlyos szerződésszegést követ el.

5.3. Azonnali hatályú felmondási okok a Megbízott részéről különösen, de nem kizárólagosan: 

a. ha a Megbízó erre vonatkozó írásbeli figyelmeztetése és/vagy a szerződésszerű teljesítésre felszólítása a Megbízott által meghatározott ésszerű – de legalább 30 napos – póthatáridőn belül sem teljesíti a fennálló kötelezettségeit; 

b. ha a Megbízott ellen az illetékes bíróság jogerősen felszámolási eljárás lefolytatását rendeli el, vagy önmaga végelszámolását rendeli el. 

6. A Szerződés hatálya és megszűnése 
6.1. Jelen Megvalósítási Keretszerződés a mindkét Fél általi aláírása napján lép hatályba, és a mindenkor hatályos költségvetési rendeletben bemutatott beruházási-, felújítási Feladat megvalósításáig, vagy a Megbízó azt módosító döntésének megfelelő határozott ideig tart. Amennyiben a Felek általi aláírás nem ugyanazon a napon történik, úgy a hatályba lépés napja, az utolsó aláíró aláírásának a napja.

6.2. A jelen Megvalósítási Keretszerződés megszűnik: 
 közös megegyezéssel; 
 rendes felmondással; 
 rendkívüli felmondással, azonnali hatállyal.

6.3. Bármelyik fél kezdeményezésére a Szerződés írásban, közös megegyezéssel, bármikor megszüntethető. 

6.4. Felek megállapodnak, hogy a jelen Szerződést bármelyik Fél jogosult írásban, a másik Fél részére tértivevényes levélben megküldött írásos nyilatkozattal felmondani (rendes felmondás) azzal, hogy Megbízó a jelen pont szerinti rendes felmondás jogát 30 napos, míg Megbízott 60 napos határidővel gyakorolhatja. 

6.5. Felek a jelen Szerződés bármely okból történő megszűnésekor – legkésőbb a megszűnés napjától számított legfeljebb 60 (hatvan) napon belül - kötelesek elszámolni egymással.

6.6. A Megbízott a Megbízó rendes felmondása okán semmilyen kártérítési, kártalanítási vagy egyéb igénnyel nem léphet fel a Megbízóval szemben. Felek rögzítik, hogy a jelen pontban foglaltakat a Ptk. 6:278. § (4) bekezdésében foglaltakkal összhangban állapították meg, tekintettel arra, hogy a jelen szerződés szerinti jogviszonyukat tartós jogviszonynak tekintik.
 
6.7. A Megbízott a jelen Megvalósítási Keretszerződés megszűnése esetében Zárójelentést köteles benyújtani, amelyben ismerteti a megbízás tárgya összefoglaló értékelését, időrendben bemutatva a megkötött Eseti Megállapodásokat, a Feladat teljesítés főbb fázisait, jelentősebb eseményeit, az elvégzett és el nem végzett feladatokat, tevékenységeket. A Megbízott a Zárójelentésében köteles megjelölni az általa igényelt, korábbi teljesítési fázisok alapján még nem rendezett arányos ellentételezést, a vele szerződő felek követeléseit, egyéb nem teljesített kötelezettségeket. A Megbízó a Zárójelentés elfogadásáról legkésőbb 30 napon belül írásban köteles nyilatkozni. 

6.8. A Megbízott köteles mindazon okiratokat, dolgokat, amelyek a jelen Megvalósítási Keretszerződés teljesítése során, vagy annak érdekében a birtokába kerültek hiánytalanul, rendszerezve átadni a Megbízó képviselőjének.

6.9. A Felek megállapodnak abban, hogy jelen Megvalósítási Keretszerződés felmondása, az ettől való bármely okból történő elállás kizárólag írásban, a Megbízó vonatkozásában a Képviselő Testület jóváhagyásával történhet, akként, hogy a folyamatban lévő Eseti Megállapodásokról/Engedélyokiratokról/tervezési célokmányokról is rendelkezni szükséges.


7. 	Egyéb rendelkezések
7.1. Szerződő felek jelen Megvalósítási Keretszerződés aláírásával kötelezettséget vállalnak arra, hogy jelen megbízási jogviszony alapján vállalt kötelezettségeiket egymással együttműködve, legjobb szakmai tudásuknak megfelelően teljesítik, jogaikat jóhiszeműen, a másik szerződő fél érdekeit szem előtt tartva gyakorolják. A Megbízó a teljesítés érdekében köteles együttműködni a Megbízottal, így köteles minden szükséges információt a Megbízott rendelkezésére bocsátani.
7.2. A Szerződő Felek rögzítik, hogy a Megbízott köteles az általa megkötött valamennyi vállalkozási/szolgáltatási szerződésben teljes körűen kikötni az adott fejlesztési Feladatra alkalmazható szerződéses mellékkötelezettségeket, a közpénzekre vonatkozó gazdálkodás garanciális szabályainak teljes körű érvényre juttatása érdekében.
7.3. Megbízott köteles a Megbízót haladéktalanul értesíteni minden olyan körülményről, amely az érintett felújítás eredményességét, vagy kellő időre történő teljesítését veszélyeztetik, vagy gátolják. A Megbízó köteles a Megbízottat minden, a teljesítés szempontjából releváns, és a Megbízott működését érintő körülmény változásáról értesíteni.
7.4. Jelen Megvalósítási Keretszerződés kizárólag közös megegyezéssel, írásban módosítható. Nem minősül szerződésmódosításnak a Felek adataiban, így különösen a székhelyében, képviselőiben, bankszámlaszámában bekövetkező változás, továbbá a kapcsolattartók adataiban bekövetkező változás. Az említett változásokról az érintett Fél a másik Felet a változást követő 3 napon belül köteles értesíteni. Ezen bejelentési kötelezettség elmulasztásából vagy késedelmes teljesítéséből fakadó minden kárért a mulasztó Felet terheli a felelősség. 
7.5. Szerződő Felek megállapodnak, hogy a jelen Megvalósítási Keretszerződésben nem szabályozott kérdésekre a polgári törvénykönyvről szóló 2013. évi V. törvény (Ptk.) vonatkozó rendelkezéseit kell alkalmazni.
7.6. Megbízott kijelenti, hogy a nemzeti vagyonról szóló 2011. évi CXCVI. törvény (Nvtv.) 3.§ (1) bekezdése alapján átlátható szervezetnek minősül. Kijelenti továbbá, hogy a fenti jogszabályi rendelkezésekkel tisztában van és azokat magára nézve kötelezőnek ismeri el.
7.7. Megbízott köteles a Megbízóval kötött Megvalósítási Keretszerződés teljesítése során tudomására jutott mindennemű adatot időbeli korlátozás nélkül megőrizni.
A titoktartási kötelezettség nem vonatkozik továbbá arra az esetre és azon információkra, amelyek kiadására jogszabály vagy kötelező hatósági döntés kötelezi valamely Felet.
Felek kijelentik, hogy a jelen Megvalósítási Keretszerződésben, valamint annak mellékleteiben meghatározott kapcsolattartók nevét, elérhetőségeit, adatait kizárólag a Feladat teljesítése céljából kezelik. Az átadott személyes adatok kezelésére megfelelő jogalappal rendelkeznek [GDPR 6. cikk (1) bekezdés f) pont szerinti jogos érdek]. Felek megállapodnak, hogy az érintett adatokat a Szerződés megszűnésének napjától számított 5 évig kezelik. 
7.8. A szerződés teljesítése során továbbításra kerülő személyes adatokat a Megbízott a mindenkor hatályos jogszabályokban, különösen az Európai Parlament és a Tanács (EU) 2016/679 számú Általános Adatvédelmi Rendeletében és az információs önrendelkezési jogról és az információszabadságról szóló 2011. évi CXII. törvényben foglaltaknak megfelelően kezeli.
7.9. Felek megállapodnak abban, hogy a jelen Megvalósítási Keretszerződésből eredő vitáikat tárgyalások útján kísérelik meg rendezni. Amennyiben ezek a kezdeményezéstől számított 30 napon belül nem vezetnek eredményre, úgy a Felek bármelyike jogosult bírósági eljárást kezdeményezni. A jogvita eldöntése során a mindenkor hatályos, a Polgári Perrendtartásról szóló törvény rendelkezései szerint hatáskörrel és illetékességgel rendelkező magyar bíróság jogosult eljárni.

Jelen Megvalósítási Keretszerződést a Szerződő Felek közös elolvasást és értelmezést követően, mint akaratukkal mindenben megegyezőt, jóváhagyólag és cégszerűen írták alá. Jelen szerződés  négy  eredeti, papír alapú példányban készül, két példány a Megbízottat, két példány a Megbízót illeti meg.

